Document ID: /fineweb-2-swissfilter-quality_10-filterrobots/filtered/01308.jsonl.gz/751

Integrimi
«Vatra» feston kuq e zi në Cyrih
28 Nëntori dhe Dita e Flamurit po festohet me disa aktivitete në Cyrih, Bernë dhe në të gjitha qytetet e Zvicrës ku jetojnë shqiptarët.
Kështu në Cyrih është organizuar të dielën një manifestim festiv nga ansambli «Vatra», ku ishin mbledhur mërgimtarët për të shënuar këtë datë të rëndësishme për shqiptarët.
Intonimi i himnit kombëtar shënoi edhe fillimin e kësaj ngjarjeje, ndërsa për përmbajtjen e programit i ka njoftuar të pranishmit Ilire Kozhani dhe Nermina Haliti, moderatore të këtij manifestimi.
Kozhani, për t’i bërë kurreshtarë të pranishmit, tha se janë përkujdesur për një program të përzgjedhur dhe të pasuar me këngë dhe befasi të tjera.
Ashtu edhe doli!
Para se të fillojë programi, fillimisht ngjitet në skenë kryetari i ansamblit «Vatra», Nexhmedin Isufi-Nexhi, për t’i përshëndetur mysafirët. Të njëjtën e bëri edhe konsulli i Kosovës në Cyrih, Islam Spahija.
Pjesa artistike e këtij manifestimi është begatuar me këngë e valle të trevave tona të interpretuara për mrekulli nga ansambli “Vatra” e Cyrihut dhe “Trojet” nga Winterthuri. Po ashtu programi është bërë edhe i begatshëm me këngët e kënduara nga Flutura Bytyqi, Nikollë Shtufi, Vjollca Haci, Berat Shala, Emin Raci, Manjolla Mace.
Impresionuese ishte monologu i Ilire Kozhanit për mysafirët e mbledhur në restorantin «Salmen» në Scchlieren.
Programi është përmbyllur me “Këngën e Kaçanikut” nga ansambli «Vatra»
Ndërsa kryetari i ansamblit, Nexhmedin Isufi, ishte kujdesur që të ndajë mirënjohje për të gjithë ata që kanë kontribuar me punën e tyre për realizimin e këtij manifestimi.
Mirënjohje speciale ka marrë koreografi Arsim Berisha, i cili kishte përgatitur pjesën artistike dhe vallet që i duartrokitën gjatë mysafirët.
Albinfo.ch ju përcjell atmosferën nga ky manifestim në Cyrih që ishte organizuar për Ditën e Flamurit.
Të tjera nga Integrimi
E-Diaspora
-
Markusi, zvicerani që prej 18 vitesh i kalon pushimet verore në Kosovë Markus Leutenegger për të gjitha këto vite të pasluftës së Kosovës, i ka vetëm tri-katër „mungesa“...
-
Kosovarët, në vendin e tretë për pajisje me pasaportën austriake
-
Tre këngëtarë shqiptarë në Festivalin e muzikës në Zvicër
-
Zgjedhje
Kandidati shqiptar me dy parti politike, kërkon votën për asamblist të Cyrihut
-
Letra anonime për martesë fiktive e lë kosovarin pa leje qëndrimi në Zvicër
Jeta në Zvicër
-
Pagat vjetore të kryemjekëve të Zvicrës, deri në 2.5 milionë franga Ditëve të fundit në mediet zvicerane është zhvilluar një debat rreth pagave të mëdha të kryemjekëve...
-
318 mijë persona që jetojnë jashtë, vijnë çdo ditë në Zvicër për të punuar
-
Cyrih-Tokio
Aeroplani kthehet “në gjysmë të rrugës” pasi që një pasagjer pëson sulm në tru
-
Zvicër
Invalidët e dyshuar do të përgjohen edhe në ballkonet e tyre private?
-
Dy të vrarë në qendër të Cyrihut